Вентиляторҙан үлем (ингл. fan death, кор. 선풍기 사망설) – Көньяҡ Корея халҡына хас, хаталы фекерҙә нигеҙләнгән мәҙәни концепт. Кореяла йәшәүселәр инаныуынса, ябыҡ бүлмәлә торған вентилятор төн ваҡытына һүндерелмәһә, ул бүлмә эсендә йоҡлаған кешеләр үлеп китергә мөмкин [1][2]. Ошо сәбәпле Көньяҡ Кореяла һатылған барлыҡ вентиляторҙарҙың уларҙы төнгә эштән туҡтатҡан махсус релелары йә һүндергестәре бар.